(પ્રતિનિધિ) અમદાવાદ : અમદાવાદ શહેરમાં કાયદો વ્યવસ્થાની પરિસ્થિતિ જાળવી રાખવા માટે શહેર પોલીસતંત્ર એલર્ટ હોય છે ખાસ કરીને સંવેદનશીલ વિસ્તારોમાં વિશેષ તકેદારી રાખવામાં આવતી હોય છે આ ઉપરાંત મોડીરાત સુધી ધમધમતા ખાણીપીણીના બજારોમાં પણ વિશેષ ધ્યાન રાખવામાં આવતુ હોય છે શહેરના સૌથી જાણીતા માણેકચોક ખાણીપીણીના બજારમાં ગઈકાલે રાત્રે નજીવા કારણોસર મામલો બિચકતા બે જૂથો સામ સામે આવી ગયા હતા અને એકબીજા ઉપર હુમલો કરવા ઉપરાંત જારદાર પથ્થરમારો કરતા સમગ્ર વિસ્તારમાં ભારે નાસભાગ મચી ગઈ હતી.